**ИНФОРМАТИВНИ ЛИСТ**

**СЛУЖБЕ ЗА ЗАПОШЉАВАЊЕ ОСОБА СА ИНВАЛИДИТЕТОМ**

Disability Employment Services – DES (Службе за запошљавање особа са инвалидитетом) су организације које по уговору пружају владине услуге за запошљавање и подршку. Оне помажу особама са инвалидитетом, повредом или здравственим стањем, које испуњавају услове, да нађу и задрже посао.

DES службе су стручне за повезивање особа са инвалидитетом са потенцијалним послодавцима. Оне раде директно са особама са инвалидитетом да би им помогле да нађу посао тако што упознају њихове вештине, квалификације, претходно радно искуство и циљеве у погледу каријере. Они знају где има посла и како да помогну особама са инвалидитетом да нађу и задрже посао.

Када особа са инвалидитетом буде примљена на посао, DES служба ће јој помагати у вези запослења још најмање 26 недеља, али може да буде у могућности да помаже и раднику и послодавцу колико год је потребно.

Послодавцима DES може да пружи различите бесплатне услуге, укључујући помоћ да запосле и задрже на послу младе раднике са инвалидитетом.

За више информација о томе како можете да добијете помоћ од DES-а, контактирајте Министарство за друштвене услуге - Department of Human Services (Centrelink). Такође можете да се региструјете директно код DES службе на вашем подручју. Списак DES служби на вашем подручју можете да пронађете на вебсајту jobactive, на www.jobsearch.gov.au

За више информација о запошљавању особа са инвалидитетом, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.